Source: http://www.legex.ro/Ordin-3185-2019-162434.aspx
Timestamp: 2019-03-24 01:06:50+00:00
Document Index: 4321367

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10']

Ordinul 3185/2019 | Legislatie gratuita
Ordinul Nr.3185 din 18.02.2019
privind aprobarea organizării simulării evaluării naţionale pentru elevii clasei a VIII-a şi a simulării probelor scrise ale examenului de bacalaureat naţional în anul şcolar 2018-2019
În temeiul prevederilor art. 74 alin. (5), art. 77 alin. (5) şi ale art. 94 alin. (2) lit. e) din Legea educaţiei naţionale nr. 1/2011, cu modificările şi completările ulterioare,în baza prevederilor Ordinului ministrului educaţiei, cercetării, tineretului şi sportului nr. 3.753/2011 privind aprobarea unor măsuri tranzitorii în sistemul naţional de învăţământ, cu modificările ulterioare,în temeiul prevederilor art. 12 alin. (3) din Hotărârea Guvernului nr. 26/2017 privind organizarea şi funcţionarea Ministerului Educaţiei Naţionale, cu modificările şi completările ulterioare,ministrul educaţiei naţionale emite prezentul ordin. Articolul 1
(1) Se aprobă organizarea simulării evaluării naţionale pentru elevii clasei a VIII-a şi a simulării probelor scrise ale examenului de bacalaureat naţional în anul şcolar 2018-2019, pentru familiarizarea elevilor cu rigorile unei evaluări naţionale, respectiv ale unui examen de bacalaureat naţional şi cu scopul de a optimiza rezultatele obţinute de către elevii din învăţământul preuniversitar la finalul studiilor gimnaziale/liceale.
(2) Simularea evaluării naţionale se organizează pentru elevii claselor a VIII-a, la care participă şi elevii clasei a VII-a.
(3) Simularea probelor scrise ale examenului de bacalaureat naţional se organizează pentru elevii claselor terminale ale liceului, a XII-a zi şi a XIII-a seral/frecvenţă redusă, la care participă şi elevii claselor a XI-a zi şi a XII-a seral/frecvenţă redusă, învăţământ de masă. Articolul 2Se aprobă Calendarul simulării evaluării naţionale pentru elevii clasei a VIII-a şi al simulării probelor scrise ale examenului de bacalaureat naţional, în anul şcolar 2018-2019, prevăzut în anexa nr. 1. Articolul 3
(1) Disciplinele la care se organizează simularea evaluării naţionale pentru elevii clasei a VIII-a în anul şcolar 2018-2019 sunt: limba şi literatura română, limba şi literatura maternă (pentru elevii aparţinând minorităţilor naţionale care au urmat cursurile gimnaziale în limba maternă), matematică.
(2) Lista conţinuturilor pentru simularea evaluării naţionale pentru elevii clasei a VII-a în anul şcolar 2018-2019 este cea prevăzută în anexa nr. 2.
(3) Lista conţinuturilor pentru simularea evaluării naţionale pentru elevii clasei a VIII-a în anul şcolar 2018-2019 este cea prevăzută în anexa nr. 3. Articolul 4
(1) Disciplinele la care se organizează simularea probelor scrise ale examenului de bacalaureat naţional pentru elevii clasei a XI-a zi şi clasa a XII-a seral/frecvenţă redusă, învăţământ de masă, în anul şcolar 2018-2019 sunt: limba şi literatura română, limba şi literatura maternă (pentru elevii de la toate filierele, profilurile şi specializările, care au urmat studiile liceale într-o limbă a minorităţilor naţionale), matematică şi istorie.
(2) Lista conţinuturilor pentru simularea probelor scrise ale examenului de bacalaureat naţional pentru elevii clasei a XI-a zi şi clasa a XII-a seral/frecvenţă redusă, învăţământ de masă, în anul şcolar 2018-2019 este prevăzută în anexa nr. 4. Articolul 5
(1) Disciplinele la care se organizează simularea probelor scrise ale examenului de bacalaureat naţional pentru elevii clasei a XII-a şi a XIII-a seral/frecvenţă redusă în anul şcolar 2018-2019 sunt: limba şi literatura română, limba şi literatura maternă (pentru elevii de la toate filierele, profilurile şi specializările, care au urmat studiile liceale într-o limbă a minorităţilor naţionale), matematică, istorie, fizică, chimie, biologie, informatică, geografie, logică, argumentare şi comunicare, psihologie, economie, sociologie, filosofie.
(2) Lista conţinuturilor pentru simularea probelor scrise ale examenului de bacalaureat naţional pentru elevii clasei a XII-a şi a XIII-a seral/frecvenţă redusă în anul şcolar 2018-2019 este cea prevăzută în anexa nr. 5. Articolul 6Desfăşurarea simulării evaluării naţionale pentru elevii clasei a VIII-a şi a simulării probelor scrise ale examenului de bacalaureat naţional, în anul şcolar 2018-2019, se realizează în baza unei proceduri, care va fi comunicată inspectoratelor şcolare. Articolul 7
(1) Rezultatele obţinute de elevi la simularea evaluării naţionale pentru absolvenţii clasei a VIII-a şi la simularea probelor scrise ale examenului de bacalaureat naţional în anul şcolar 2018-2019 sunt analizate la nivelul fiecărei unităţi de învăţământ în care s-au desfăşurat aceste simulări, prin discuţii individuale cu elevii, dezbateri la nivelul clasei, şedinţe cu părinţii, precum şi la nivelul consiliului profesoral, în vederea adoptării unor măsuri pentru îmbunătăţirea performanţelor şcolare.
(2) La solicitarea scrisă a elevului sau a părintelui/tutorelui, notele obţinute la simulările naţionale pot fi trecute în catalog. Articolul 8Direcţia generală învăţământ secundar superior şi educaţie permanentă, Direcţia generală educaţie timpurie, învăţământ primar şi gimnazial, Direcţia minorităţi, Centrul Naţional de Evaluare şi Examinare, inspectoratele şcolare judeţene/al municipiului Bucureşti şi unităţile de învăţământ duc la îndeplinire prezentul ordin. Articolul 9Anexele nr. 1-5*) fac parte integrantă din prezentul ordin.*) Anexele nr. 2-5 sunt reproduse în facsimil. Articolul 10 Prezentul ordin se publică în Monitorul Oficial al României, Partea I.Ministrul educaţiei naţionale,Ecaterina AndronescuANEXA Nr. 1CALENDARUL simulării evaluării naţionale pentru elevii clasei a VIII-a şi al simulării probelor scrise ale examenului de bacalaureat naţional, în anul şcolar 2018-2019 a)Simulare evaluare naţională pentru elevii clasei a VIII-a** La simularea evaluării naţionale pentru elevii clasei a VIII-a participă şi elevii claselor a VII-a
13 martie 2019 Limba şi literatura maternă - probă scrisă
b)Simulare probe scrise ale examenului de bacalaureat naţional
19 martie 2019 Proba E) b) - probă scrisă - Limba şi literatura maternă
20 martie 2019 Proba E) c) - probă scrisă - proba obligatorie a profilului
21 martie 2019 Proba E) d) - probă scrisă - proba la alegere a profilului şi specializării - se organizează numai pentru elevii clasei a XII-a
ANEXA Nr. 2LISTA conţinuturilor pentru simularea evaluării naţionale pentru elevii clasei a VII-a în anul şcolar 2018-2019 ANEXA Nr. 3LISTA conţinuturilor pentru simularea evaluării naţionale pentru elevii clasei a VIII-a în anul şcolar 2018-2019 ANEXA Nr. 4LISTA conţinuturilor pentru simularea probelor scrise ale examenului de bacalaureat naţional pentru elevii clasei a XI-a zi şi clasa a XII-a seral/frecvenţă redusă, învăţământ de masă, în anul şcolar 2018-2019 ANEXA Nr. 5LISTA conţinuturilor pentru simularea probelor scrise ale examenului de bacalaureat naţional pentru elevii clasei a XII-a în anul şcolar 2018-2019
COMENTARII la Ordinul 3185/2019
Momentan nu exista niciun comentariu la Ordinul 3185 din 2019
Alte acte pe aceeaşi temă cu Ordin 3185/2019